SLJ + NIT – 23. 3. 2020

Pozdravljeni v novem tednu.

Upam, da vam delo pri SLJ in NITprejšnji teden ni povzročalo težav. Nekateri ste mi sproti pošiljali opravljene naloge, nekateri mi jih morda še boste, ni pa nujno, bomo vse pregledali v šoli. Skratka, pridni ste, prav vesela sem, da tako zavzeto sodelujete. Tako je tudi prav, da bomo ob povratku imeli kar najmanj zaostanka.

Z opazovanjem vremena in sprememb v naravi nadaljuj še ta teden. Ni treba vsak dan, ampak tisti dan, ko greste na sprehod v naravo ali pa zunaj kaj počnete.

Predlagam, da **si izberete eno drevo ali grm** (naj bo listavec, za katerega veste kako se imenuje) in ga vsakih nekaj dni pogledate, narišete eno vejico ali jo fotografirate in tako dokumentirate spremembe. Verjemite, da boste začudeni, kako hitro se narava spreminja in kako lepo je imeti čas in to opazovati. Prisluhnite tudi zvokom narave ter jih dopišite.

Ne pozabite beležiti datumov.

Da bo naloga medpredmetna, pa v zvezek (SLJ) napišite še opis rastline, ki jo opazujete. Kako se napiše opis si lahko poglejte v učbeniku za SLJ na str. 80 – 85. Morda lahko pogledate še v knjigo ali na internet, da bo opis bolj strokoven.

Nalogo boste opravljali do konca drugega tedna, zato vas bom vmes le malo spomnila.

Imej se lepo. Izkoristi prav vsak dan posebej in pazi nase!

LP,

U. Meta